પુરાણી સ્વામીજીએ પ્રથમ સત્રમાં સંકુલના દરેક વિભાગ દ્વારા બજાવેલ શિક્ષણ અને શિક્ષણેતર પ્રવૃત્તિની કામગીરી તથા મેળવેલ સિદ્ધિ અંગે પ્રશંસા કરી હતી. . તેમણે શિક્ષકના વ્યવસાયને શ્રેષ્ઠ કહી, બદલાતા જમાનામાં પરિવર્તનની સાથે તાલ મિલાવી શિક્ષણ સાથે સંસ્કારને ટકાવી રાખવાનું કઠિન હોવા છતાં સંસ્થામાં સંસ્કારની પ્રથા કાયમ રાખવા બદલ દરેકને અભિનંદન પાઠવી, બાળક પ્રત્યે અપાર પ્રેમ વરસાવતા રહેવા અપીલ કરી હતી.